اینگیلتره‌نین باش ناظیری ترزا می حلب-‌ده کی سیویل لرین تهلوکه‌سیزلیگی‌نین الده اولونماسی اوچون آتشکسین گوونجه‌یه آلینماسی‌نین واجیب‌لیگینی وورغولادی.
اینگیلتره‌نین باش ناظیری ترزا می آوروپا بیرلیگی لیدئرلری‌نین بلژیک-ده بو گون کئچیریلن توپلانتی‌سیندا موذاکیره اولونا‌جاق اهمیت‌لی مسئله‌لر آراسیندا سوریه‌ده کی وضعیتین ده اولدوغونو بیلدیره‌رک، حلب-ده تؤره‌دیلن قتل عامین  سببکارلاریندان‌ حاق-حساب سوروشولماسی‌نین واجیب اولدوغونو سؤیله‌دی.
مای:"سوریه ده اولان‌لاری شدتله قینامالیییق. آتشکه‌سی گوونجه‌یه آلماق اوچون الیمیزدن گلنی ائتمه‌لییک کی، بیرلشمیش میللتر تشکیلاتی حلب-‌ده کی گوناه‌سیز اینسان‌لارین تهلوکسیزلیگین تامین اولونماسینا کؤمک ائده بیلسین" دئیه دانیشدی.
توپلانتی دا موذاکیره اولونا‌جاق مهم مسئله‌لردن بیری‌نین ده کوچ پروبلئمی اولدوغونو بیلدیرن می: " اول‌دن بری سؤیله‌دیگیم کیمی، آوروپا‌لی‌لار کوچون کؤکون‌دکی سبب‌لرله مشغول اولما‌لی‌دیر" دئدی.
می بو چرچیوه‌ده اینسان قاچاقچیلیغی شبکه‌لری‌نین داغیدیلماسی ایله کوچون قارشی‌سی‌نین آلینماسی‌نین واجیب‌لیگینی وورغولایا‌راق، غیری -قانونی یول‌لارلا آوروپایا گلن‌لرین ده گئری گؤندریلمه‌لی اولدوق‌لارینی سؤیله‌دی.
